Χριστούγεννα στο Ρέξαμ, η περίοδος που όλοι αγαπούν,
Μα οι οπαδοί έχουν λόγο που τόσο ανησυχούν.
Γέμισμα στο δεύτερο δοκάρι.
Κόντρες, δυνατό σουτ και γκολ!
ΠΡΕΣΤΟΝ - ΡΕΞΑΜ
Η Πρέστον ισοφαρίζει με τον Άρμστρονγκ!
Φτηνό γκολ δέχτηκε η Ρέξαμ.
ΠΡΕΣΤΟΝ - ΡΕΞΑΜ 1-1
Πετάμε βαθμούς κάθε βδομάδα.
Η Ρέξαμ κατάφερε να κρατήσει την ένατη φετινή ισοπαλία της.
12 - ΡΕΞΑΜ
Η πρώτη σε ισοπαλίες στις τέσσερις κορυφαίες κατηγορίες.
ΧΑΛ - ΡΕΞΑΜ 10/12/25
Οι απώλειες πολλές, τραγωδία,
Παρά τις υποθέσεις, ουδείς γνωρίζει την αιτία.
ΤΕΛΙΚΟ ΧΑΛ - ΡΕΞΑΜ 2-0
Πανάθλια εμφάνιση. Τραγική.
Τέλος στο Αήττητο Σερί
Πλήγμα το αποψινό. Πώς ανακάμπτεις;
Αυτό κι αν ήταν ματς που σκοτώνει κάθε γιορτινή διάθεση.
Βλέπουμε μια ομάδα που δεν είναι γρήγορη,
δεν είναι ιδιαίτερα δυνατή, δεν φτιάχνει ευκαιρίες.
Ο'Μπράιεν. Η Ρέξαμ χάνει την μπάλα.
Να πάρει η ευχή.
Τα φώτα χαμηλώνουν, η βαθμολογία τρομάζει,
Στο Ρέισκορς Γκράουντ η ελπίδα ξεθωριάζει.
Καλό κοντρόλ…
ΣΟΥΟΝΣΙ - ΡΕΞΑΜ 19/12/25
Ένα λάθος του Οκόνκουο κόστισε ακριβά,
Και 15η η Ρέξαμ μας έπεσε ξαφνικά.
15 - ΡΕΞΑΜ
ΤΕΛΙΚΟ ΣΟΥΟΝΣΙ - ΡΕΞΑΜ 2-1
Τελευταίο σφύριγμα. Η Ρέξαμ πετάει έναν πόντο στο Σουόνσι.
Είδαμε όλα τα στραβά της ομάδας της Ρέξαμ,
μαζεμένα σε ένα 90λεπτο.
Από αυτό το ματς έπρεπε να πάρουμε τουλάχιστον έναν πόντο.
Μα της μπάλας η μαγεία όταν η ψυχή λυγίζει,
Είναι η δεύτερη ευκαιρία που κάτω απ' το χιόνι ανθίζει.
Ο δράκος μας ζει, το παραμύθι έχει δρόμο,
Του νέου έτους το φως Θα διώξει του κρύου τον τρόμο.
Ρεξ. Πώς πάει, φίλε; Καλά Χριστούγεννα.
Μια σπουδαία βρετανική παράδοση…
Χ. ΚΕΡ ΚΟΙΝΩΝΙΚΗ ΕΥΘΥΝΗ
…είναι τα αμέτρητα ματς μες στις γιορτές.
Το κατευχαριστιέμαι.
Με ξετρελαίνει που, βασικά,
μεταξύ, χονδρικά, 23 Δεκεμβρίου και 2 Ιανουαρίου,
παίζεται αδιάκοπα ποδόσφαιρο.
Καλές γιορτές!
Εμπρός, Κόκκινοι!
Χαμός τα Χριστούγεννα, ε;
Η καλύτερη εποχή για μένα ως φίλαθλο.
ΤΟΠΙΚΟ ΣΥΓΚΡΟΤΗΜΑ
Μπορεί να είσαι 20ός,
και στο τέλος του έτους
να είσαι μια ανάσα από τις θέσεις των πλέι οφ.
ΜΑΤ ΠΟΟΥΛΣ ΝΤΡΑΜΣ
Με τρεις νίκες, ξαναμπαίνουν στο παιχνίδι.
ΜΠΕΝ ΜΠΑΡΛΟΟΥ ΤΡΑΓΟΥΔΙ
Περίοδος γιορτών, τέσσερα ματς σε δέκα μέρες.
ΣΟΝ ΧΑΡΒΙ ΔΙΕΥΘΥΝΤΗΣ
Πρέπει να πάρουμε μπόλικους βαθμούς,
για να συνεχίσουμε να διεκδικούμε άνοδο.
ΤΣΕΣΤΕΡ, ΗΝΩΜΕΝΟ ΒΑΣΙΛΕΙΟ
Εδώ είμαι στο άντρο μου. Δεν παίζω τόσο πολύ πια.
Οι φίλοι μου θα διαφωνούσαν. Αλλά πιστεύω ότι έτσι είναι.
Τώρα παίζω 2Κ26.
ΑΡΘΟΥΡ ΟΚΟΝΚΟΥΟ ΤΕΡΜΑΤΟΦΥΛΑΚΑΣ
Κάποτε έλιωνα στα βιντεοπαιχνίδια. Ειδικά Call of Duty.
Δύσκολο να είσαι γκέιμερ και ποδοσφαιριστής.
Είναι άλλοι κόσμοι.
Πώς περνάς τον ελεύθερο χρόνο σου;
Βλέπω τηλεόραση.
Ποδοσφαιρικούς αγώνες χωρίς διακοπή; Όχι;
Θες να σου πω τι βλέπω τώρα;
Βλέπω το Λυκόφως.
λυκόφως
Βασικά, είναι πολύ καλό.
Όταν παίζουμε με ανταγωνιστές,
υπάρχουν κάποιες ομάδες που δεν συμπαθώ.
Λες να… Όχι, δεν είναι σωστό.
Να πω ποιες ομάδες δεν συμπαθώ;
ΣΟΥΟΝΣΙ - ΡΕΞΑΜ 19/12/25
Γεια σας από το Σουόνσι.
ΣΟΥΟΝΣΙ - ΡΕΞΑΜ 0-1
Διώχνει ωραία σε κόρνερ ο Οκόνκουο.
Είχα παίξει πολύ καλά.
Ξανά με αριστερό εσωτερικό φάλτσο, δεύτερο δοκάρι.
Μαζεύει εύκολα ο Οκόνκουο.
Αλλά στρώνεται για σουτ, μπλοκάρει σταθερά ο Οκόνκουο.
Φάουλ στο κέντρο του γηπέδου.
βγαίνει ο Οκόνκουο, αλλά τη στέλνει ψηλά στον αέρα.
Πάει προς την εστία. Ο Οκόνκουο γυρίζει.
Του γλίστρησε! Ένα τρομερό λάθος!
Τι ακριβώς έγινε εκεί;
Ήθελα να ανοίξει η γη να με καταπιεί.
ΤΕΛΙΚΟ ΣΟΥΟΝΣΙ - ΡΕΞΑΜ 2-1
Δεν έπρεπε να βγει.
Από τα χειρότερα λάθη για τερματοφύλακα.
ΓΙΑΤΙ μα ΓΙΑΤΙ βγήκε ο Άρθουρ Τραγικό λάθος
Χάλια τρόπος να χάνεις ντέρμπι. Τι λάθος ο Οκόνκουο.
Φυσικά, έβραζα από θυμό.
Αλλά δεν με έπαιρνε να το δείξω.
Δεν συνηθίζω να παίρνω την ομάδα στον λαιμό μου,
επειδή νιώθω κάπως.
απίστευτο από τον Άρθουρ τραγικό
Δύσκολα χωνεύεται.
Γιατί παραμένει στη θέση του;
Όλοι οι παίκτες κάνουν λάθη. Το θέμα είναι πώς αντιδράς.
Πάντα στηρίζουμε τον Άρθουρ. Δεν είναι αδιάφορος…
ΦΙΛ ΠΑΡΚΙΝΣΟΝ ΚΟΟΥΤΣ
…και είναι από τους πυλώνες της ανόδου μας.
Πόδια στη σωστή θέση. Προσοχή στην επαφή.
Σούταρε πάνω τους.
Πάμε, Καλ. Συγκέντρωση. Σημάδεψε πρόσωπο.
Ε. ΝΤΕΪΒΙΣΟΝ ΚΟΟΥΤΣ ΤΕΡΜ/ΛΑΚΩΝ
Το θέμα είναι πώς θα αντιδράσει.
Τα ποσοστά αποκρούσεών του είναι ασύλληπτα.
Τελευταία φορά που τα είδα, έφταναν το 75%, το 78%.
Έχει ένα περιθώριο για λάθη.
Τα πόδια φτιάξε, επιτέλους.
Χαίρομαι που ο Πάρκι τον κάλυψε.
"Έχει αποδειχτεί λίρα εκατό.
Πάμε παρακάτω". Αυτό όφειλε να κάνει.
Ας δούμε πώς θα αντιδράσει.
ΚΟΝΓΟΥΙ, ΟΥΑΛΙΑ
Έναν φλατ γουάιτ, παρακαλώ.
- Κι εσύ; Μήπως ζεστή σοκολάτα; - Ναι.
Μπορείτε να μην την κάνετε πολύ καυτή;
Κι ένα ρολό κανέλας για τον Μάνου.
Μ. ΧΙΟΥΖ ΔΗΜΟΣΙΟΓΡΑΦΟΣ & ΜΕΤΑΦΡΑΣΤΡΙΑ
Είμαι η Μαξίν. Δημοσιογράφος. Κατάγομαι από τη βόρεια Ουαλία.
Μένω στις Ηνωμένες Πολιτείες
και είμαι διερμηνέας ουαλικών για τον Ρομπ και τον Ράιαν.
- Σας ευχαριστώ όλους. Πάμε. - Κλακέτα.
ΑΠΡΙΛΙΟΣ 2021
- Γεια σας, είμαι ο Ρομπ ΜακΕλχένι. - Είμαι ο Ράιαν Ρέινολντς.
Ποτέ μην πείτε ότι η Ουαλία είναι στην Αγγλία.
- Αμάν. - Το έχουμε υπόψη.
- Εννοείται αυτό. - Το γνωρίζουμε.
Σου αρέσει, έτσι δεν είναι;
Θα έλεγα ότι η ιδιότητα της Ουαλής παίζει ρόλο σε ό,τι κάνω.
Ναι.
Είτε στην ανατροφή των παιδιών
είτε όταν λέμε για την Ουαλία και μιλάμε ουαλικά.
Πώς το βρίσκεις σε σχέση με τα αμερικάνικα; Καλύτερο;
Είτε στη δουλειά, όπου κάνω εκπομπές στα ουαλικά.
Το Κογκρέσο δεν έχει προβεί σε κήρυξη πολέμου.
Είναι βασικό για μένα.
Πώς σου φαίνεται που είσαι πάλι εδώ τώρα;
Νιώθω καλύτερα, προφανώς.
Δείχνεις πολύ καλύτερα.
Είμαι σαν σκαντζόχοιρος.
Τέλεια είναι τα μαλλιά σου.
Η δημοσιογραφική σου ιδιότητα
είχε κάποια επιρροή σε αυτό που πέρασες;
Ναι.
Εδώ η συνέντευξη παίρνει άλλη τροπή.
ΑΡΧΕΣ ΤΟΥ 2025, Η ΜΑΞΙΝ ΔΙΑΓΝΩΣΤΗΚΕ
ΜΕ ΤΡΙΠΛΑ ΑΡΝΗΤΙΚΟ ΚΑΡΚΙΝΟ ΤΟΥ ΜΑΣΤΟΥ,
ΜΙΑ ΕΠΙΘΕΤΙΚΗ, ΛΙΓΟΤΕΡΟ ΚΟΙΝΗ ΜΟΡΦΗ ΤΟΥ.
Μόλις έκανα ντους σήμερα το πρωί και…
Δείτε τι έχει μέσα ο νιπτήρας.
Δεν είναι αηδία;
Η πρώτη μου αντίδραση, όταν διαγνώστηκα με καρκίνο,
ήταν να πάρω μια κάμερα να το καταγράφω.
Όταν βιώνεις κάτι τόσο τραυματικό σε τόσο λίγο χρόνο,
είναι πολύ δύσκολο να ξεφύγεις.
Για τους ανθρώπους που είναι στο πλευρό σου, που σε υποστηρίζουν,
νιώθεις ακόμα πιο μεγάλη ευγνωμοσύνη.
- Ουαλικά ψωμάκια. Οπότε, αλεύρι… - Τι είναι αυτά;
Στα ουαλικά, τα λέμε πίκαϊ αρ μάιν.
Είναι κάτι σαν επίπεδα σκον.
Εννοείς σκόουν;
Όχι, σκον.
- Σκον. Επίπεδο σκον. - Επίπεδο σκον.
ΜΠΟΜΠ ΜΑΚΕΛΧΕΝΙ
Με τον καιρό, μέσα από τη συνεργασία με τον Ρομπ,
γνωρίσαμε και ο ένας τον άλλο και τις οικογένειές μας.
Ανακατεύεις μέχρι να γίνει ψιχουλιαστή.
- Μου άφησες τη βρόμικη δουλειά. - Σωστά.
ΤΖΙΛ ΜΑΚΕΛΧΕΝΙ ΜΗΤΡΙΑ
- Και το έκανες επίτηδες. - Ισχύει!
Αφότου γνώρισα την Τζιλ, τη μητριά του Ρομπ,
διαπιστώσαμε μια ομοιότητα μεταξύ μας.
Δεν ξέρω αν θα ήθελε η Τζιλ να ακουστεί αυτό.
Πόσα χέρια μπορούμε να βάλουμε στο ουαλικό ψωμάκι;
Μόλις διαγνώστηκα με καρκίνο,
ήταν η πρώτη όπου σκέφτηκα να απευθυνθώ,
γιατί ήξερα ότι κι εκείνη είχε περάσει καρκίνο.
Μιλήσαμε ξεκάθαρα η μία στην άλλη.
- Στα ίσια. - Όντως.
Όταν παίρνεις μια διάγνωση-σοκ,
που απειλεί τη ζωή σου,
σου δίνεται η ευκαιρία να εμβαθύνεις
και να δεθείς ουσιαστικά με όσους σου συμπαραστέκονται.
Την περίοδο που έκανα τις χημειοθεραπείες κι όλα τα υπόλοιπα,
κοίταξα το κινητό μου και είχα ένα μέιλ από το Εϊστέδβοντ.
ΕΪΣΤΕΔΒΟΝΤ 2025 ΡΕΞΑΜ, ΟΥΑΛΙΑ - ΑΥΓΟΥΣΤΟΣ
Με προσκαλούσαν στο Γκόρσεδ, τη Σύναξη των Βάρδων.
Μια τέτοια πρόσκληση είναι…
Υποθέτω ότι είναι συγκρίσιμη με το να σε χρίσουν ιππότη στην Αγγλία.
Την εβδομάδα του Εϊστέδβοντ, είχα προγραμματισμένη διπλή μαστεκτομή.
Ζήτησα από τον χειρουργό να το καθυστερήσει, να τα αναβάλουμε όλα.
…Μαξίν Τζον Κόνγουι.
Ήταν πολύ σημαντικό για μένα
να συμβεί κάτι τέτοιο στη συγκεκριμένη περίοδο της ζωής μου,
σε αυτό το μέρος που έχει προσφέρει τόση θετική ενέργεια
σε μένα και στα παιδιά μου.
Πτέρυγα Ιατρείων
Γεια.
- Πώς είσαι; - Νιώθω καλά.
- Τέλεια. - Ναι.
ΔΡ ΧΕΡΝΑΝ ΒΑΡΓΚΑΣ
Εκκρεμούν κάποια έγγραφα.
- Ναι, φαντάζομαι. - Ναι.
Όταν μπήκα στο ιατρείο της ογκολόγου μου,
μου είπε "Δεν έχεις καρκίνο πια.
Ο οργανισμός σου ανταποκρίθηκε πλήρως στη χημειοθεραπεία,
και έκανες μαστεκτομή".
"Κι εγώ τι κάνω τώρα;" ρώτησα. "Γιατί έχω τρομοκρατηθεί".
Και μου απάντησε "Ζήσε τη ζωή σου".
Χάρη στις σχέσεις που έχτισα μέσω της Ρέξαμ,
και της υποστήριξης που έλαβα από την τοπική κοινότητα,
έχω μεγάλο ενθουσιασμό για το μέλλον.
Νιώθω ότι βρίσκομαι ακριβώς εκεί που θα 'πρεπε να 'μαι.
Αισθάνομαι ότι μου δόθηκε μια δεύτερη ευκαιρία.
Απίστευτο.
Φτηνές γιρλάντες φέρνουν στα γραφεία τη γιορτή,
Κάθε χρόνο τα φθαρμένα φώτα βγαίνουν απ' το χάρτινο κουτί.
Κάνουμε έναν μικρό διαγωνισμό για τον καλύτερο στολισμό γραφείου.
- Το πήρε σοβαρά, ε; - Ζεστή ατμόσφαιρα.
Σκότωσε τον Άι Βασίλη για χριστουγεννιάτικο διαγωνισμό.
Ώρα για δουλειά τώρα.
Είναι οι μέρες τέτοιες. Μπήκαμε στις γιορτές.
Πνεύμα χριστουγεννιάτικο το Ρέξαμ είχε τυλίξει,
Και ήρθε νέο υπέροχο χαρά για να χαρίσει.
Ο Όλι Ράθμποουν συμπεριλήφθηκε ως 25ος στην αποστολή.
Λίαμ, το ξέραμε αυτό;
Ο Πάρκι το είχε αναφέρει ως πιθανό,
αλλά δεν είχα επιβεβαίωση.
Είναι αποκλειστικό.
Έχουμε σκαμπανεβάσματα. Ισοπαλίες, το παλεύαμε.
ΟΛΙ ΡΑΘΜΠΟΟΥΝ ΜΕΣΟΣ
Μετά φάγαμε εκείνη τη σφαλιάρα στο Σουόνσι.
Όλα είναι ανοιχτά. Κάνεις ένα καλό σερί, τέλεια.
Αν γίνει το αντίθετο, ρίχνεις ματιές πίσω σου.
Μικρές οι αποστάσεις, ε;
Κάνεις μια νίκη, σκαρφαλώνεις στη βαθμολογία.
Δεν πρέπει ούτε να παίρνουν τα μυαλά σου αέρα
ούτε να τα βάφεις μαύρα,
γιατί το επίπεδο είναι πολύ υψηλό.
Είχα πολλές δυσκολίες στην αρχή της χρονιάς.
ΦΙΛΙΚΟ ΠΡΟΕΤΟΙΜΑΣΙΑΣ
ΣΙΝΤΝΕΪ - ΡΕΞΑΜ 15/07/25
Ο Όλι Ράθμποουν. Πέντε λεπτά για το ημίχρονο.
Πάει να περάσει τον Ράιαν Γκραντ.
Πήρα μπάλα κοντά στην περιοχή.
Την κατέβασα με το στήθος και τη διεκδικούσαμε.
Πάνω στη φάση, ένιωσα ένα δυνατό κρακ.
Έμαθα ότι είχα ρήξη συνδέσμου.
Ήταν πάρα πολύ δύσκολο, δεν θα πω ψέματα,
γιατί ένιωσα και λίγο ντροπή.
Πέρυσι με ψήφισαν Παίκτη της Χρονιάς.
Λίγους μήνες μετά, δεν έπαιζα,
ούτε καθόμουν στον πάγκο, γιατί ήμουν τραυματίας.
Δεν μιλούσε και πολύ γι' αυτό,
αλλά καταλάβαινα ότι ανησυχούσε.
ΜΙΚ ΡΑΘΜΠΟΟΥΝ ΠΑΤΕΡΑΣ ΟΛΙ
Λέγομαι Μικ Ράθμποουν. Πατέρας του Όλιβερ.
Περήφανος πατέρας.
Παράσημό μου είναι τα 50 χρόνια μου στο ποδόσφαιρο.
Τα πιο πολλά χρόνια έπαιξα στην Μπλάκμπερν. Επτά.
Ήμουν επτά χρόνια φυσιοθεραπευτής στην Πρέστον
και άλλα οκτώ στο επιτελείο της Έβερτον.
Επιδιώξαμε ο Όλιβερ να ασχοληθεί με άλλα πράγματα,
αλλά πάντα επέστρεφε στο ποδόσφαιρο.
Κοιμόταν με μια μπάλα.
Κάθε μέρα, όποτε πάρκαρα σπίτι,
στεκόταν εκεί με την μπάλα στη μασχάλη
και δεν με άφηνε να μπω, αν πρώτα δεν παίζαμε σουτάκια στην αυλή.
Έπρεπε να βάλει δέκα με το αριστερό και δέκα με το δεξί.
Πολύ αργότερα, έμαθα ότι κάποιες φορές πάρκαρε
στο τέλος του δρόμου μέχρι να σκοτεινιάσει.
"Δεν μπορώ, γιε μου. Είναι νύχτα".
Πόσο εκνευριστικό είναι να κάνεις προετοιμασία, να διψάς για μπάλα,
και να βγαίνεις νοκ άουτ
για 3-4 μήνες;
Γύρισα από την Αυστραλία,
αλλά, μέχρι να επανέλθω, είχαμε πάρει Γουίντας, Ο'Μπράιεν,
Μπρόντχεντ και Σιφ.
Τέσσερις παίκτες που μπορούσαν να παίξουν στη θέση μου.
Σε πιάνει ένα άγχος. "Αν δεν πάρω παιχνίδια,
ίσως φύγω δανεικός τον Γενάρη
ή ψάξω αλλού χρόνο συμμετοχής".
Οι παίκτες άρχισαν να δένουν,
να γνωρίζονται, να προπονούνται μαζί,
και εγώ έμοιαζα περιττός.
Απλώς περίμενα να ξαναμπώ στην ομάδα.
Όλη σου τη ζωή λες "Είμαι ποδοσφαιριστής".
Όταν τραυματίζεσαι, νιώθεις αλλιώς.
Είναι αρκετά δύσκολο για τους απ' έξω
να κατανοήσουν το ψυχολογικό κόστος,
διότι αφορά την ίδια την ταυτότητα και την ύπαρξη του παίκτη.
Ενώ αναρρώνεις από τραυματισμό,
παρακολουθείς τον αντικαταστάτη σου.
Παίζει καλά, κι αναρωτιέσαι
"Θα καταφέρω να πάρω τη θέση του;
Θα μπορέσω να έχω ρόλο;"
Είναι δύσκολο να σκέφτεσαι θετικά όλη την ώρα.
Πρέπει να έχεις πίστη
ότι κάποια στιγμή θα σου δοθεί η ευκαιρία
και όταν συμβεί οφείλεις να 'σαι έτοιμος.
ΡΕΞΑΜ - ΓΟΥΟΤΦΟΡΝΤ 13/12/25
Όλι. Όλι.
Όλοι λένε "Θα σου δοθεί η ευκαιρία".
Αλλά οφείλεις να την αξιοποιήσεις.
Αν σου δώσει μια ευκαιρία και τη χάσεις,
τότε τρέχεις και δεν φτάνεις.
Ζεστό χειροκρότημα καθώς ο Ράθμποουν,
που είχε ελάχιστες ευκαιρίες λόγω τραυματισμού, μπαίνει στο γήπεδο.
ΡΕΞΑΜ - ΓΟΥΟΤΦΟΡΝΤ 1-2
Ο Γουίντας με φάλτσο.
Εκτελεί στο δεύτερο δοκάρι. Φοβερή κεφαλιά του Πόλοκ.
Ο Ράθμποουν στο ύψος της περιοχής. Οπλίζει! Ο Ράθμποουν σκοράρει!
Το χτύπημα του μικρόσωμου δαίμονα! Τι φοβερό σουτ!
Τι απίθανη εξέλιξη!
90'+2' ΡΕΞΑΜ - ΓΟΥΟΤΦΟΡΝΤ 2-2
Ήμουν εκστασιασμένος.
Καθαρή, ανόθευτη χαρά.
Κι από τότε δεν ξανακοίταξα πίσω.
ΡΕΞΑΜ - ΠΡΕΣΤΟΝ ΝΟΡΘ ΕΝΤ 29/12/25
Ρέξαμ εναντίον Πρέστον.
Μπρόντχεντ. Ο Τόμασον δίπλα του.
Στον άξονα στον Ντόμπσον. Φοβερή μπαλιά-τρύπα! Ράθμποουν!
Ο σούπερ αναπληρωματικός!
ΤΕΛΙΚΟ ΡΕΞΑΜ - ΠΡΕΣΤΟΝ 2-1
Η επιστροφή του Όλι έφερε ενθουσιασμό.
Μας έδωσε ενέργεια, δυναμισμό,
και το σήμα κατατεθέν του, την κατεργαριά σε συσκευασία τσέπης.
Δεν ξέρω τι ύψος… Όλοι μου φαίνονται ίδιοι όταν κοιτάζω χαμηλά.
ΜΠΛΑΚΜΠΕΡΝ - ΡΕΞΑΜ 01/01/26
Η Ρέξαμ θέλει να δώσει συνέχεια
στις δύο εξαιρετικές εντός εμφανίσεις της.
Ο πατέρας του Όλι Ράθμποουν είναι θρύλος εδώ.
Ο Μικ Ράθμποουν θα τιμηθεί σήμερα.
Ένας από τους τρεις που έχουν εισαχθεί στο δικό τους Χολ οφ Φέιμ.
Και ο Όλι Ράθμποουν… Πόσο χρόνο έχει παίξει φέτος;
Κάπου 10' στην Τσάμπιονσιπ, και έχει ήδη δύο γκολ.
Άλλη κλάση ο Όλι. Κακά τα ψέματα, έλειψε φέτος.
ΡΑΘΜΠΟΟΥΝ 20
Τον αγαπώ. Δεν πρόλαβα τον Μίκι Τόμας, αλλά…
Ίσως φταίνε τα μαλλιά, αλλά αυτόν μου θυμίζει.
Έχει το γκολ.
Ο Ράθμποουν κόβει και φεύγει. Μόνο ο Λόνγκμαν για στήριγμα.
Ανατρέπεται, και θα έχουμε κάρτα.
Φάουλ με εκτελεστή τον Τζέιμς. Κόβει πίσω από τη γραμμή ο Χάιαμ.
Περνάει από πολλά σώματα,
στρώνεται στον Ράθμποουν, το βολέ!
Τι υπέροχο γκολ!
Στο γήπεδο της Μπλάκμπερν, που ο πατέρας του υπηρέτησε τόσο άψογα.
38' ΜΠΛΑΚΜΠΕΡΝ - ΡΕΞΑΜ 0-2
Ο γιος του σκοράρει!
Τραγουδούν το όνομά μου, κι εγώ κοιτάζω τους γονείς μου
και προσπαθώ να συγκρατηθώ
και να μη βουρκώσω.
Συγκλονιστική στιγμή.
Αυτό το παιδί πετάει φωτιές αυτήν την περίοδο.
Εντυπωσιακή εμφάνιση.
ΤΕΛΙΚΟ ΜΠΛΑΚΜΠΕΡΝ - ΡΕΞΑΜ 0-2
Ευτύχημα η καλή οικογένεια.
Οι γονείς μου πάντα πίστευαν
ότι ήταν μια απλή αναποδιά.
Φρόντιζαν να μην κάνω εκπτώσεις
και να τα δίνω όλα κάθε μέρα.
Είναι εύκολο να πεις
"Αφού είμαι εκτός πλάνων,
ας το πάρω χαλαρά σήμερα".
Με έβαλαν να υποσχεθώ ότι δεν θα το επέτρεπα.
Και είχαν απόλυτο δίκιο.
Πόσο περήφανος είστε;
Που πάλεψε και επανήλθε;
Δεν έχω λόγια.
Όλι! Όλι!
Είναι καλό παιδί, ε;
Ναι. Το καλύτερο.
Οι τελευταίες βδομάδες ήταν μια αποκάλυψη. Πολύ χαίρομαι.
Νιώθω ότι έχουμε βρει έναν ρυθμό.
Το πιο απολαυστικό ποδόσφαιρο που έχουμε παίξει.
Πολύ ωραία περίοδος.
Ξεκινάμε την επομένη των Χριστουγέννων με την παλιά αντίπαλο, Σέφιλντ Γιουν.
ΡΕΞΑΜ - ΣΕΦΙΛΝΤ 26/12/25
- Έλα, Τζος! - Με το δεξί! Πέντε για τη Ρέξαμ!
Αυτό είναι!
ΤΕΛΙΚΟ ΡΕΞΑΜ - ΣΕΦΙΛΝΤ ΓΙΟΥΝ. 5-3
Ρέξαμ 5, Σέφιλντ Γιουνάιτεντ 3.
Καλά Χριστούγεννα.
Ακολουθούν Πρέστον και Μπλάκμπερν την Πρωτοχρονιά,
και κλείνουμε στο Ντέρμπι.
ΝΤΕΡΜΠΙ - ΡΕΞΑΜ 04/01/26
Ο Τόμασον σεντράρει, καλή άμυνα του Σάντερσον.
Άλλαξε το κέντρο βάρους του και απομάκρυνε.
Να το λάθος. Σουτ του Τζέιμς!
Ναι!
Έτσι μπράβο! Ναι, ρε μάγκες!
Εορταστική ατμόσφαιρα δεν θέλατε;
- Ναι! - Πάμε!
Γερά!
ΤΕΛΙΚΟ ΝΤΕΡΜΠΙ - ΡΕΞΑΜ 1-2
Τέλος. Η Ρέξαμ περνάει από το Ντέρμπι.
Για πρώτη φορά στην ιστορία, κερδίσαμε τέσσερα ματς σερί στη δεύτερη κατηγορία.
Το πόντκαστ μας είναι μέσα στη χαρά, διότι, έτσι ξαφνικά,
είμαστε 9οι στην Τσάμπιονσιπ.
Έναν βαθμό από τα πλέι οφ.
9 - ΡΕΞΑΜ
Δεν νομίζω ότι, μπαίνοντας στις γιορτές,
περίμενε κανείς να πάρουμε 12 βαθμούς.
Οι παίκτες εξουθενώθηκαν, βέβαια.
Δεν είχαν χρόνο αποθεραπείας, κι όμως έπρεπε να ξαναπαίξουν.
Πάμε τώρα δυνατά.
Πάμε, όλη αυτή η ομάδα. Έλα, αγόρι μου. Ωραίος.
Λίγο ακόμα, δώστε ό,τι έχετε και τελειώνουμε.
Η Τσάμπιονσιπ έχει 46 αγωνιστικές, ενώ η Πρέμιερσιπ 38.
Έχουμε πολλά ματς μεσοβδόμαδα. Εξαντλητικό πρόγραμμα.
Πολύ τρέξιμο σε υψηλές ταχύτητες.
Τα σπριντ έχουν αυξηθεί κατά πολύ.
Δεν πατάς ένα κουμπί
και γίνεσαι παίκτης Τσάμπιονσιπ.
Δουλεύεις τομείς του παιχνιδιού σου.
Τον τρόπο ζωής σου, την προετοιμασία σου,
τη δουλειά στο γυμναστήριο, τη συνεργασία με τους επιστήμονες,
τις τακτικές διαφορές της κατηγορίας.
Όλα απαιτούν προσαρμογές.
Δεν αφήνουμε τίποτα στην τύχη όσον αφορά την απόδοση.
ΚΕΒΙΝ ΜΑΛΧΟΛΑΝΤ ΙΑΤΡΙΚΟ ΤΙΜ
Ενυδάτωση και διατροφή παίζουν καθοριστικό ρόλο.
Είναι οι βασικοί μας άξονες.
Βοηθούν τους παίκτες σωματικά και πνευματικά,
ώστε να αντέχουν ως το 90',
κάτι βασικό για μας.
Για να ανεβούμε,
πρέπει πιθανότατα να βελτιωθούμε
στο δεύτερο μισό της σεζόν, πράγμα δύσκολο,
ειδικά με τον τρίτο γύρο του Κυπέλλου να πλησιάζει
τόσο σύντομα.
Καλώς ήρθατε στην κλήρωση του τρίτου γύρου…
ΚΛΗΡΩΣΗ 3ου ΓΥΡΟΥ ΚΥΠΕΛΛΟΥ
…ζωντανά από το Σεντ Τζέιμς Παρκ, έδρα της Μπράκλεϊ Τάουν,
παρέα με τους υπέροχους φιλάθλους της.
Οι ομάδες της Πρέμιερ Λιγκ και της Τσάμπιονσιπ
μπαίνουν, ασφαλώς, στη διοργάνωση.
Έχουν μείνει 65 ομάδες
από τις 747 που ξεκίνησαν αυτό το ταξίδι.
Τζο, αναλαμβάνεις τους γηπεδούχους. Ο Κράουτσι τους φιλοξενούμενους.
- Ας αρχίσουμε, λοιπόν. - Έγινε.
Όχι, δεν έγινε σε εκείνο το ματς. Σκληρό.
- Το 44. - Το 44 είναι η Ρέξαμ.
Ο αριθμός 28.
Το 28 είναι η Νότιγχαμ Φόρεστ.
Ρέξαμ εναντίον Φόρεστ.
Ρέξαμ! Ρέξαμ!
Το Κύπελλο Αγγλίας είναι μια διοργάνωση
ανοιχτή σε όλες τις ποδοσφαιρικές ομάδες της χώρας.
Δίνεις ένα μικρό παράβολο, αλλά μπαίνεις σε προκριματική φάση
σαν κανονικό σωματείο, ακόμα και από πολύ χαμηλά.
Εμείς μπαίνουμε στο Κύπελλο από τον τρίτο γύρο,
με τις ομάδες από Τσάμπιονσιπ
και Πρέμιερ Λιγκ.
Έχουμε παράδοση στο Κύπελλο
και θα θέλαμε πολύ να το κατακτήσουμε.
ΝΙΚΗ ΤΗΣ ΝΟΤΙΓΧΑΜ ΣΤΑ ΠΛΕΪ ΟΦ ΤΗΣ ΤΣΑΜΠΙΟΝΣΙΠ
Στο Ρέισκορς ήρθανε γίγαντες σωστοί…
ΠΡΩΤΑΘΛΗΤΡΙΑ ΕΥΡΩΠΗΣ 1979
Με ιστορία ένδοξη, σπουδαίοι και ξακουστοί.
Της Πρέμιερ Λιγκ ομάδα, που δέος προκαλεί
Κανείς δεν ξέρει η βραδιά πώς θα εξελιχθεί.
Κι εμείς γίγαντα έχουμε στη Ρέξαμ τρομερό
Άρθουρ τον φωνάζουμε και φέρνει πανικό.
ΡΕΞΑΜ - ΝΟΤΙΓΧΑΜ 09/01/26
Παπούτσια στο γρασίδι, η μάχη θα αρχίσει
Τα γκολ δίνουν και παίρνουν
Ποια ομάδα θα νικήσει;
Η κλάση της Πρέμιερ έφερε ανατροπή,
Και 3-3 ισοφάρισαν την ύστατη στιγμή.
ΡΕΞΑΜ - ΝΟΤΙΓΧΑΜ 3-3
Ισοπαλία στο Κύπελλο, άρα πέναλτι και άγχος,
Κι όλοι τριγύρω τρέμουνε για το μοιραίο λάθος.
Στο Κύπελλο, κάθε ομάδα εκτελεί πέντε πέναλτι.
Αν οι ομάδες παραμένουν ισόπαλες,
συνεχίζουν να εκτελούν εναλλάξ, μέχρι να προκύψει η νικήτρια.
ΦΙΛΑΔΕΛΦΕΙΑ, ΗΠΑ
Όταν παίζαμε με τη Νότιγχαμ, ήμουν Φιλαδέλφεια.
ΠΙΟ ΦΤΗΝΑ ΒΓΑΙΝΕΙ ΤΟ ΘΟΛΩΜΑ
Ο αγώνας είχε καταπληκτική εξέλιξη και κρίθηκε στα πέναλτι.
Γουίντας. Ναι!
Δυνατά και εύστοχα.
Λατρεύω τα πέναλτι. Όποιος με ξέρει καλά
γνωρίζει ότι μ' αρέσουν…
Λατρεύω τη διαδικασία.
Εγώ δεν νιώθω καμία πίεση.
Την πίεση την έχει κυρίως ο εκτελεστής.
Ο Ζεζούς εκτελεί με το δεξί.
Αποκρούει!
Σπουδαία απόκρουση του Οκόνκουο!
Σειρά έχει ο Ντόιλ, με το αριστερό.
Τη στέλνει στα δίχτυα! Βάζει φωτιά στην εξέδρα.
Χάντσον-Οντόι. Και 2-2. Η αγωνία συνεχίζεται.
Τόμασον, με το αριστερό, γκολ.
Εκτελεί ο Γουίλιαμς. Ευστοχεί.
Σειρά του Τζέι Ροντρίγκεζ. Καλή εκτέλεση.
ΡΕΞΑΜ - ΝΟΤΙΓΧΑΜ 4-3 ΠΕΝΑΛΤΙ
Ήμασταν απόλυτα συγκεντρωμένοι.
Θέλαμε να βγάλουμε δίψα και πάθος,
να στείλουμε ένα μήνυμα.
Κρίσιμη στιγμή. 4-3 για τη Ρέξαμ. Το τελευταίο πέναλτι από τα δέκα.
Αποκρούει! Η Ρέξαμ προκρίνεται!
ΤΕΛΙΚΟ 4-3 ΠΕΝΑΛΤΙ
Ο Οκόνκουο, ο ήρωας, βουτάει αριστερά!
Όλη μου τη ζωή προπονούμαι και παίζω για στιγμές σαν αυτήν.
Να γίνομαι ήρωας στα πέναλτι.
Μια στιγμή που δεν θα ξεχάσω ποτέ.
Όλα πήγαν πολύ καλά.
Εκείνη τη βραδιά, ήμουν με τους φίλους από Φιλαδέλφεια,
που σημαίνει ότι έγινα λιώμα.
Παίξαμε με ψυχή και πήραμε τη νίκη με το σπαθί μας,
Τώρα γλεντούν και χαίρονται όλοι οι οπαδοί μας.
Θηρίο μάς παραμόνευε στο δάσος του χαμού,
Μα η Ρέξαμ τα πόδια στύλωσε στην άκρη του γκρεμού.
Ρέξαμ!
ΙΔΡΥΜΑ REBUILD WITH HOPE
- Γεια σας. - Γεια.
Ευτυχώς, η μπουτίκ της Ρέξαμ μάς έδωσε
εννιά φανέλες για ένα εργαστήριο σνουντ.
Μπορείτε να τις κόψετε χωρίς πολλή σκέψη,
γιατί θα κατέληγαν σε χωματερή.
Εδώ στην πλάτη, βλέπετε, έχει φύγει όλη η στάμπα.
Οπότε δεν πουλιέται.
Γι' αυτό μας τις χάρισαν.
ΤΖΕΜΑ ΟΚΛΕΪ WREXHAM SEWING STUDIO
Με λένε Τζέμα Όκλεϊ. Διευθύνω το Στούντιο Ραπτικής Ρέξαμ.
Θα πάμε λιγάκι πιο πάνω. Αυτό είναι.
Καλά το πάει.
Είναι ένας ασφαλής χώρος, όπου μπορείς να έρθεις
και να μάθεις κάτι που δεν ήξερες.
Ένα μέρος όπου μπορείς να πας
και να ξεφύγεις από το άγχος της καθημερινότητας,
αν εξαιρέσεις εμένα,
που προκαλώ απόλυτο χάος όπου κι αν βρεθώ.
Δουλεύω με εθελοντικές ομάδες εδώ και τέσσερα χρόνια,
καθώς έχω πολυτάραχο παρελθόν.
Όλη μου η ζωή ήταν αλκοόλ, ναρκωτικά και καβγάδες.
Έχω συλληφθεί για κατοχή αιχμηρού αντικειμένου.
Απείλησαν να μας πάρουν τα παιδιά μας.
Αυτή ήταν η καθοριστική στιγμή.
Δεν πήγα φυλακή.
Αλλά τη γλίτωσα παρά τρίχα. Αυτό ήταν το σημείο καμπής.
- Μαμά. - Τι, αγόρι μου;
- Θα σου βρω πέτρες. - Τι λες για σπίτι;
Να χτίσω σπίτι με τα τούβλα;
Σήμερα κοιτάζω πίσω και χαίρομαι που τα έζησα όλα αυτά,
γιατί τώρα πατάω γερά στα πόδια μου
και μπορώ να πω στους άλλους "Μην το κάνεις.
Κάνε κάτι άλλο, κάποια τέχνη, ασχολήσου με κάτι διαφορετικό".
Θυμάμαι τότε που η Τζέμα συμμετείχε στα μαθήματα.
Μετά απέκτησε δεξιότητες, έκανε τα σεμινάριά της.
ΣΟΝΙ ΤΟΜΑΣ - ΜΕΝΤΟΡΑΣ ΝΕΩΝ
Βλέπετε ότι τα κατάφερε περίφημα.
Είναι παράδειγμα για άλλους.
"Αν μπορεί η Τζέμα, μπορείς κι εσύ".
Θα έλεγα ότι το ράψιμο μου άλλαξε τη ζωή. Με έβαλε σε μια σειρά.
Μου πρόσφερε αυτοπεποίθηση.
Και θέλω να ανταποδώσω,
βοηθώντας άλλους που βρίσκονται στην ίδια θέση με μένα.
Εδώ έχουμε ένα αρκουδάκι Ρέξαμ, από μεταποιημένα υλικά.
Την ιδέα μού την έδωσε μια κυρία στον κάτω όροφο.
"Να πας ένα αρκουδάκι στον Ράιαν Ρέινολντς".
Κι εγώ σκέφτηκα "Φιλενάδα, είσαι αστέρι".
Τώρα, λοιπόν, θα τα πάμε στον Μάικ στην μπουτίκ της Ρέξαμ…
ΕΠΙΣΗΜΗ ΜΠΟΥΤΙΚ ΡΕΞΑΜ ΑΦΚ
…κι αυτός θα μας πει αν θέλει να του τα φτιάχνουμε.
- Είσαι ο Μάικ; - Γεια.
- Ναι. - Τζέμα, χάρηκα.
ΜΑΪΚ ΓΟΥΟΚΕΡ ΥΠΕΥΘΥΝΟΣ
- Επίσης. Όλα καλά; - Ήρθα με δώρα.
- Ναι. - Τι λες;
Γλυκούλια. Από τις φανέλες είναι;
- Ναι. - Ναι.
Στόχος μου τώρα είναι, αν δεχτείτε να τα φτιάχνουμε,
να μην τα κάνω μόνο εγώ.
Θα το αναλάβει η οργάνωσή μου, δηλαδή η Άλι και τα άλλα κορίτσια.
Θέλω να ξέρουν όλοι ότι υπάρχει ένας χώρος γι' αυτούς.
Τέτοιες ευκαιρίες δεν παρουσιάζονται συχνά,
ώστε άνθρωποι σαν εμένα να κάνουν μια νέα αρχή.
Θα ταίριαζαν τέλεια στο κατάστημά μας.
Έχουμε ακόμα κι ένα μικρό τμήμα για προϊόντα του Ρέξαμ, της Ουαλίας.
Για να αναδεικνύουμε τα σπουδαία τοπικά προϊόντα.
Θα βρούμε αμέσως ένα σημείο να τα βάλουμε,
και όλα θα μπουν εκεί.
- Να βγάλω φωτογραφία; - Ναι, αμέ.
Είμαι πολύ περήφανη, γιατί είναι μια σπουδαία ευκαιρία.
Φοβόμουν πολύ. Πάρα πολύ.
Δεν πίστευα ότι η δουλειά μου ήταν αρκετά καλή.
- Όχι, είναι θαυμάσια. Είναι αξιολάτρευτα. - Μα τι έχω πάθει;
Δεν το περίμενα με τίποτα.
Νομίζω ότι είμαι ζωντανή απόδειξη
αφού η κοινότητα με είδε να αλλάζω
και να γίνομαι από πολύ κακή πολύ καλή.
Συμβαίνει στον κόσμο. Μπορεί να συμβεί.
Και θέλω να συμβεί και σε άλλους ανθρώπους.
Θέλω τα αρκουδάκια μου να φτάσουν στον Ρέινολντς.
Κάποτε θα τα καταφέρω.
Άλι, δεν το πιστεύω!
Και πάλι συγκεντρώθηκαν της Ρέξαμ οι πιστοί
Και τραγουδάνε με φωνή στεντόρεια, δυνατή.
ΚΠΡ εκτός; Η Ρέξαμ εκτός; Εδώ είμαστε!
Χαρά μας που ερχόμαστε σε ένα εμβληματικό στάδιο.
Η Ρέξαμ έφερε πολύ κόσμο.
Κατάμεστο σήμερα το Λόφτους Ρόουντ,
ένα από τα πιο παραδοσιακά βρετανικά γήπεδα.
ΚΠΡ, ομάδα με τεράστια ιστορία.
Από το σκοτάδι ανέβηκε και νίκες σερί κάνει,
η Ρέξαμ γκάζι πάτησε, και τώρα ποιος την πιάνει.
Η Ρέξαμ ψάχνει την τρίτη εκτός έδρας νίκη της.
Άλλο ένα μεγάλο ματς Τσάμπιονσιπ. Δεν βλέπω να βάζουμε πολλά.
Ελπίζω να κάνω λάθος, αλλά ίσως πονέσουν τα μάτια μας.
Βασικά, χαίρομαι που τα πάνε τόσο καλά.
9 - ΡΕΞΑΜ
Πίνακας είναι ή ζωγραφιά; Υπέροχη εικόνα.
Από τις θέσεις των πλέι οφ απέχουν έναν αγώνα.
Είμαστε κοντά στα πλέι οφ, πρέπει να τα δώσουμε όλα.
Έχουμε δρόμο ακόμα.
Παίζουμε με ομάδες ήδη καθιερωμένες.
Ακόμα μαθαίνουμε την κατηγορία.
Η δυσκολότερη της χώρας.
Τρελό πρωτάθλημα, πολύ ανταγωνιστικό.
Αν πιαστείς στον ύπνο, το πληρώνεις ακριβά.
ΚΕΡΚΙΔΑ ΣΤΑΝΛΕΪ ΜΠΟΟΥΛΣ
Ξεκινάμε. Θα πάρει η Ρέξαμ τη νίκη;
ΚΠΡ - ΡΕΞΑΜ 24/01/26
Από πλάγια, Κιφ!
Ο Ο'Μπράιεν γυρίζει για να πάρει μπάλα.
Τώρα προσπαθεί να κερδίσει μέτρα,
αλλά κάνει λάθος πάσα,
κι ο Μάντσεν ορμά προς την περιοχή.
Ο κόσμος ζητάει σουτ.
Πατάει ωραία στον Ντεμπελέ.
Στο οριζόντιο δοκάρι και εκτός εστίας!
- Χέρι! - Φωνές για χέρι.
Ένας τρομερός κεραυνός.
Καρφώνεται στα δίχτυα! Φοβερό τελείωμα από τον Βέιλ.
Οι διαμαρτυρίες για χέρι φάνηκε να έχουν βάση.
Μάλλον τη βρήκε με το μπράτσο.
Κολλημένο ή όχι, η ΚΠΡ δεν θα κάτσει να σκάσει.
Άπιαστο σουτ, και η Ρέξαμ μένει πίσω από νωρίς.
Όχι και το καλύτερο δυνατό ξεκίνημα.
Αλλάξτε!
Ο Νόρινγκτον-Ντέιβις σεντράρει.
Ο Κονέ κατεβάζει. Μεγάλη ευκαιρία.
- Στην εξωτερική πλευρά της εστίας. - Δεν είναι δυνατόν!
Πολύ φτηνά γλίτωσε η Ρέξαμ το 2-0.
Συνεχίζει να μην πατάει καλά στο γήπεδο.
Να πάρει ο διάολος. Δεν είναι αστείο.
Μιλάμε για άθλια διαιτησία.
Οι παίκτες δεν έχουν μπει στο πνεύμα του αγώνα.
Η Ρέξαμ παλεύει απλώς να μείνει στο ματς.
Κόρνερ με πάσα, κόβεται ο Ντεμπελέ.
Αναμπουμπούλα στην περιοχή. Ο Σιφ με το κεφάλι.
Ο Ντεμπελέ δοκιμάζει ένα ψαλίδι!
Μόλις πάνω από το οριζόντιο.
Κλούι, πιο κοντά του!
Η Ρέξαμ πρέπει να αντέξει
και να κρατήσει λίγο μπάλα. Για την ώρα,
η ΚΠΡ φλερτάρει με δεύτερο γκολ.
Ημίχρονο. Ενθουσιασμός στους οπαδούς της ΚΠΡ.
ΗΜΙΧΡΟΝΟ ΚΠΡ - ΡΕΞΑΜ 1-0
Η Ρέξαμ άντεξε στην μπόρα.
Μηδέν τελικές στο ημίχρονο.
Μπορεί η Ρέξαμ να βελτιωθεί στην επανάληψη;
Βασικά, επιβάλλεται.
Η Ρέξαμ βγάζει άλλη φρεσκάδα.
Β' ΗΜΙΧΡΟΝΟ
Πλέον ξέρουν την τακτική της ΚΠΡ.
Με δεξί εσωτερικό φάλτσο, τη στέλνει σε καλό σημείο.
Βρίσκει το οριζόντιο δοκάρι, και ο Οκόνκουο τη μαζεύει.
Θεατής στο δεύτερο ημίχρονο ο Άρθουρ Οκόνκουο.
Σε κάποιο σημείο, η Ρέξαμ θα πρέπει να παίξει τα ρέστα της.
Να ο Οκόνκουο. Δυνατό βολέ, περνάει το κέντρο.
Φοβερή μπαλιά για τον Μπρόντχεντ, αριστερά στην περιοχή.
Κάνει την κούρσα. Ο Μουρ περιμένει.
Ο Μπρόντχεντ πάει να περάσει. Καλό τάκλιν του Νταν.
Να και το σουτ! Φοβερή απόκρουση.
Μπρόντχεντ, ωραία στον Ντόιλ στο όβερλαπ.
Σουτάρει!
Και ανοίγει λογαριασμό με τη Ρέξαμ! Με βολίδα!
Από πλάγια με το αριστερό, και είναι σε ντελίριο!
54' ΚΠΡ - ΡΕΞΑΜ 1-1
Υψώνει τη γροθιά στους οπαδούς της Ρέξαμ!
Η Ρέξαμ ανέβασε ξαφνικά την ένταση στο δεκαπλάσιο. Το ματς παίρνει φωτιά.
Βγαίνει ο Μπρόντχεντ και περνάει στη θέση του ο Ράθμποουν.
Πρέπει να βγούμε στην επίθεση.
Μέσα ο Ράθμποουν. Η ενέργειά του θα βοηθήσει πολύ.
Όλι! Όλι!
Η είσοδος του Ράθμποουν δείχνει ότι πάμε για τη νίκη.
Σημαδεύει το πρώτο δοκάρι! Τι κεφαλιά!
Εκπληκτικό γκολ! Η ΚΠΡ πιάνει στον ύπνο τη Ρέξαμ.
Ανήμπορος ο Οκόνκουο, και η Ρέξαμ πάλι πίσω στο σκορ.
80' ΚΠΡ - ΡΕΞΑΜ 2-1
Απογοήτευση για τη Ρέξαμ, πάνω που είχε αλλάξει τη ροή του αγώνα.
Η ΚΠΡ έσφιξε πάλι τον κλοιό, κερδίζοντας τις δεύτερες μπάλες.
- Έτοιμος να μπει ο Γουίντας. - Ρέξαμ! Ρέξαμ!
Δίνει στον Χέιντεν, φαλτσαριστό σουτ, ψηλά άουτ.
Η ΚΠΡ έχει πλέον το μομέντουμ.
Πιέζει πιο πολύ τη Ρέξαμ.
Βαθιά διαγώνια μπαλιά. Ψάχνει τον Μουρ, κατεβάζει ωραία.
Ο'Μπράιεν. Κακό κοντρόλ. Τη στρώνει πίσω.
Το σουτ αποκρούεται. Ο'Μπράιεν. Ξανά Γουίντας.
- Η κόντρα ευνοεί τον τερματοφύλακα. - Γαμώτο!
Με τον χρόνο να τελειώνει, η άνοδος στις θέσεις των πλέι οφ
ίσως πάρει μια μικρή αναβολή.
Απίστευτο, μόνο τέσσερα λεπτά καθυστερήσεις,
ειδικά σε έναν αγώνα με τόσες εναλλαγές.
Η Ρέξαμ πρέπει να δείξει χαρακτήρα και να αντέξει.
Λίγη ηρεμία όλοι!
Ο Ράθμποουν τη στρώνει. Δραματικές στιγμές.
Μακρινό, δυνατό σουτ του Γουίντας. Καλή απόκρουση!
Κόρνερ με εσωτερικό φάλτσο από δεξιά.
Ο Ο'Μπράιεν δείχνει το σύστημα.
Βγαίνει ο τερματοφύλακας και διώχνει με γροθιά.
Την καρφώνει στα δίχτυα! Τι τελείωμα από τον Γουίντας! Παρά το ψηλό γκελ!
90'+3' ΚΠΡ - ΡΕΞΑΜ 2-2
Βολέ και γκολ! Σουτάρα ολκής, έτσι;
Τεχνική αρτιότητα. Φοβερό σουτ.
Με την μπάλα να αναπηδά κοντά τη μέση του, μετακινεί το σώμα προς τα έξω,
ώστε να μη φύγει η μπάλα ψηλά με το σουτ.
Η μπάλα φεύγει σαν βέλος και καρφώνεται στα δίχτυα.
Δεν το πανηγυρίζει.
Τον πείραξε που δεν ήταν βασικός.
Όπως και να 'χει, τρομερό σουτ.
ΚΠΡ 2 - Ρέξαμ 2
Άψογη τεχνική. Η ΚΠΡ φαινόταν έτοιμη να λυγίσει.
Θα απογοητεύτηκε που δεν άντεξε.
Εμπρός, συνεχίζουμε! Πάμε!
Λιγότερο από ένα λεπτό ακόμα.
- Έχει κι άλλο; - Πάμε για νίκη.
Βγες στην μπάλα!
Ρέξαμ! Ρέξαμ!
Η ισοπαλία δεν αρκεί.
Η Ρέξαμ θέλει νίκη για να ανέβει σε θέση πλέι οφ.
Η Ρέξαμ πιέζει και πάλι. Ο Ο'Μπράιεν βγαίνει πλάγια.
Ο Γουίντας σε θέση αριστερού εξτρέμ.
Πίσω στον Ντόιλ, αυτός τη φέρνει στην περιοχή.
Μπερδεύονται, και ο Κόλι απομακρύνει προς τη σέντρα.
Τι ζούμε!
Τώρα ο Ράθμποουν, γεμίζει πάλι στην περιοχή… Διεκδικήσιμη η μπάλα!
Είναι εκεί ο Μουρ, αλλά προλαβαίνουν να διώξουν.
Ράθμποουν. Σφυροκόπημα.
Εννιά δεύτερα για τον έξτρα χρόνο.
Κανένα λεπτό ακόμα, λογικά. Μακρινό σουτ του Ράθμποουν!
Δεν υπάρχει αυτό! Τι έβαλε ο Ράθμποουν!
Τον λατρεύω αυτόν τον τύπο!
Όλι Ράθμποουν, πάρε τα παιδιά μου, δικά σου!
90'+4' ΚΠΡ - ΡΕΞΑΜ 2-3
Συγγνώμη, Μπεν. Δεν θα σε δώσω στον Όλι. Τι έβαλε, όμως!
Όταν λατρεύεις το ποδόσφαιρο από μικρό παιδί,
ονειρεύεσαι στιγμές σαν αυτήν.
ΑΡΘΟΥΡ
Το να έχω την τύχη να σημειώσω το νικητήριο γκολ
είναι όλα όσα ονειρευόμουν.
Ο Οκόνκουο στην άλλη άκρη για να πανηγυρίσει!
Όλι Ράθμποουν!
Κόντεψα να πάω κι εγώ να τον αγκαλιάσω.
ΤΕΛΙΚΟ ΚΠΡ - ΡΕΞΑΜ 2-3
Αυτό ήταν το κάτι άλλο!
Πανωλεθρία για την ΚΠΡ, αλλά ποιος σκοτίστηκε;
Ξανά αλλαγή, ξανά γκολ ο Όλι Ράθμποουν.
Καταλυτικός.
6 - ΡΕΞΑΜ
Η Ρέξαμ σε θέση πλέι οφ, ποιος να το περιμένει;
Είναι ένα θαύμα των γιορτών που μόνο η ελπίδα φέρνει
Τεράστια η σημερινή νίκη.
Μας βάζει γερά στο παιχνίδι. Γιατί;
Γιατί είμαστε γαμάτη ομάδα.
Είμαστε σε θέση πλέι οφ.
Σε θέση πλέι οφ. Ποιος να το πίστευε;
Μετά από τέτοιο θρίλερ…
Ο καρδιολόγος θα μου τα ψάλει,
αλλά τώρα είμαι πανευτυχής.
Όλι Ράθμποουν Σ' αγαπώ, μπες στο γήπεδο και κέντα
Όλι Ράθμποουν Πάρε τη γυναίκα μου και γλέντα
Όλι Ράθμποουν
Δεν θα μπορούσα να το θέσω καλύτερα.
Τα είπαν όλα.
Ποδόσφαιρο και Χριστούγεννα πάνε πακέτο.
Γ. ΤΖΟΟΥΝΣ THE TURF
Όλοι χαίρονται, όλοι διασκεδάζουν στις παμπ.
Βλέπεις ώριμους ανθρώπους να κλαίνε από ευτυχία.
Όπως και παιδιά… Δεν πιστεύω πόσο τυχεροί είμαστε ως πόλη,
αλλά κι εγώ, ως ιδιοκτήτης μικρής επιχείρησης.
Και δακρύζω, συγκινούμαι, σαν να είναι πρωί Χριστουγέννων,
επειδή είμαι κι εγώ όπως χιλιάδες άλλοι οπαδοί της Ρέξαμ.
Αυτό είμαστε. Δίνουμε τα χρήματά μας
και ζούμε με την ελπίδα της νίκης.
Αν υποστηρίζεις τη Ρέξαμ, είσαι στον παράδεισο.
Η Ρέξαμ φορμαρίστηκε, η φλόγα άναψε πάλι,
Στο γήπεδο και στις καρδιές η ομάδα γλυκιά ζάλη.
Όσοι τη Ρέξαμ αγαπούν πολλά έχουν υπομείνει,
Ελπίζουν τώρα στις γιορτές με το θαύμα που έχει γίνει.
Τέλος
Υποτιτλισμός: Αντώνης Φουκαράκης